15 skæve fakta om Google Street View

I 2007 kunne man for første gang dumpe virtuelt ned i en række amerikanske storbyer og se livet på eksempelvis Manhattan i panoramabilleder på computerskærmen. 15 år senere har Google millionvis af gange fotograferet alverdens gader, så man i Street View i dag virtuelt kan besøge alt fra Det Hvide Hus til hovedgaden i Skjern.

15-års jubilæet bliver i dag fejret med en rundtur i Danmark, hvor Street View-bilen gør stop i Slagelse, Nyborg, Kolding, Skanderborg og Randers.

I anledning af jubilæet har Google samlet 15 mere eller mindre skæve fakta om tjenesten:

I anledning af jubilæet lancerer Google en tidsmaskine i Android- og iOS-app’en. Tidligere har funktionen været forbeholdt browserudgaven.

Google udgiver desuden en liste over 15 nye eller inspirerende steder, som brugere kan besøge gennem Street View.

Googles grundlægger, Larry Page, fik ideen til Street View i 2004.

I løbet af de seneste 15 år er der samlet flere end 220 milliarder billeder rundt omkring fra kloden.

Flere end 16 millioner kilometer har Street View-bilerne kørt – det svarer til flere end 400 ture rundt om Jorden.

Street View dækker i dag flere end 100 lande og territorier.

De p.t. to danske Street View-biler er 2,5 meter høje Opel Astraer.

Bilen har 7 kameraer på toppen.

På siden af bilen sidder 2 HD-kameraer – plus 2 LIDAR-radar-sensorere, foran og bagpå. De bruges til at bedømme afstande præcist.

Langt de fleste ture er fotograferet af Street View-biler, men der er også ture optaget til bens, på ski og sågar fra kamelryg (Liwa-ørkenen 2014).

I 2017 kunne man første gang rapelle ind under jordens overflade til en aktiv vulkan.

Bilen kan filme selv i relativ høj fart, men kører generelt langsommere for at være forsigtig.

Siden 2018 har Street View-brugere kunnet opleve Japan fra en hunds perspektiv.

Det tager typisk 2-3 dage at fotografere en by som Slagelse, mens det tager flere uger at fotografere en by som Aarhus.

Alle kan bidrage med billeder til Street View – det kræver blot et 360-graders kamera.

15 skæve fakta om Google Street View